Diari Oficial de la Generalitat Valenciana


Sumari del DOGV 5112, del 11-10-2005 (2005/10529)

Informació pública de la tramitació de l'acta de notorietat per a la immatriculació d'excés de cabuda d'una finca sítia a Torrent (València), ubicada al carrer Àvila, número 14 de policia urbana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10437


Organisme emissor
:   Notaria de Juan Montero-Ríos Gil

Tipus de document
:   Anunci

Informació pública de la tramitació de l'acta de notorietat per a la immatriculació d'excés de cabuda d'una finca sítia a Torrent (València), ubicada al carrer Àvila, número 14 de policia urbana. [2005/A10758]
  
Juan Montero-Ríos Gil, notari del Col·legi de València, amb residència a Torrent, despatx notarial a Torrent (València), carrer Idilio Gimeno, número 6, baix, cantonada al carrer Padre Méndez.
  
Mitjançant el present edicte, faig saber que davant de mi es tramita una acta de notorietat per a la immatriculació d'excés de cabuda derivada dels articles 200 i 203 de la Llei Hipotecària i 53.10 de la Llei 13/1996, iniciada el passat dia 2 d'agost d'enguany, i en què figuren com a requeridors: José Luis Roselló Muria, major d'edat, casat, veí de València, avinguda de l'Antiga Senda de Senet, 6, 5a, amb DNI / NIF 11409112D; Vicente Roselló Anaya, major d'edat, vidu, veí de València, avinguda de Gaspar Aguilar, 63, porta 14a, amb DNI / NIF 44868179S; Vicente Roselló Muria, major d'edat, separat judicialment, veí d'Alacant, carrer de Brasil, 18, 1, D, amb DNI/NIF 54307726W; i Enrique Roselló Muria, major d'edat, solter, veí de València, avinguda Gaspar Aguilar, 63, porta 14, amb DNI / NIF 88956035L.
  
Atés que pertoca la notificació genèrica de la regla 5a de l'article 203 de la LH, s'estableixen les dades identificatives següents:
  
Títol previ: pertany a Vicente Roselló Anaya una meitat indivisa en ple domini, per l'adjudicació en pagament dels drets que li corresponien en la seua societat conjugal, dissolta per defunció de la seua esposa Amparo Muria Martínez el dia 12 de juliol de 2004, i l'altra meitat indivisa en usdefruit per herència de la dita esposa, i una sisena part indivisa en nua propietat a cada un dels seus fills, José-Luis, Enrique i Vicente Roselló Muria per herència de la seua mare, la senyora Muria Martínez, segons resulta de l'escriptura de manifestació d'herència i declaració d'obra nova autoritzada per la notària de València María-Paz Zunica Ramajo el dia 28 de febrer de 2005.
  
Intervenció: tots en el seu propi nom i dret.
  
Finca: urbana. Descripció: una casa entre mitgeres, sítia a Torrent (València), ubicada al carrer d'Àvila, número 14 de policia urbana.
  
Ocupa l'edificació total una superfície solar de 190 metres quadrats, dels quals 35 metres estan ocupats en planta per l'habitatge i la resta es destina a pati, en part cobert i en part descobert.
  
Està integrat per planta baixa, destinada a habitatge i pati i planta alta, destinada a habitatge.
  
La planta baixa està edificada en el seu terç central, aproximadament, formant un pati descobert els dos terços restants de la finca (anterior i fons). L'habitatge en planta baixa està destinat a vestíbul i escala d'accés a la planta alta, saló menjador, cuina i bany. L'habitatge, al seu límit esquerre, segons s'entra, recula formant un pas entre esta i el límit general de la finca. Des del saló menjador s'accedeix directament al pati, si bé, atés que l'edificació en planta alta és més profunda que en planta baixa i ocupa tota la façana de l'habitatge, hi forma un cobert o magatzem.
  
La planta alta, destinada a habitatge, es distribueix en quatre dormitoris i bany.
  
Superfície construïda: 112 metres quadrats.
  
1. Planta baixa:
  
Habitatge: 35 metres quadrats. Cobert: 21 metres quadrats.
  
2. Planta alta: 56 metres quadrats. Limita l'edificació total:
  
Enfront, carrer d'Àvila.
  
Dreta entrant, casa número 12 de policia, del carrer esmentat, propietat de José Yago Cervera.
  
Esquerra, casa número 16 de policia del carrer d'Àvila, propietat de José Sánchez Climent i casa número 5 del carrer Logronyo, de Vicente Guaita Ródenas.
  
Fons, casa número 3 de policia del carrer Logronyo, de Marcelino Herranz Sorando.
  
Documentació: la documentació i els certificats registrals i cadastrals, plànols i certificat tècnic, poden consultar-se a la Notaria.
  
Advertiment: hi ha un termini de 20 dies des de l'última publicació perquè les persones interessades puguen comparéixer a la Notaria, per tal d'exposar-ne i justificar-ne els drets.
  
Torrent, 28 de setembre de 2005.- El notari: Juan Montero-Ríos Gil.